b'\n_START_ARTICLE_\nSommer-OL 1968\n_START_SECTION_\nBoksning\n_START_PARAGRAPH_\nDeltagerantallet i den olympiske bokseturnering var rekordstort med 315 deltagere fordelt p\xc3\xa5 65 nationer. Fra Danmark deltog J\xc3\xb8rgen Hansen i welterv\xc3\xa6gt og Christian Larsen i let-mellemv\xc3\xa6gt (i den officielle rapport er Chrstian Larsen dog angivet som Niels Larsen). Ingen af de danske boksere opn\xc3\xa5ede dog medaljer._NEWLINE_Den olympiske bokseturnering blev som ved Sommer-OL 1964 i Tokyo domineret af boksere fra USSR og \xc3\x98steuropa. USSR opn\xc3\xa5ede tre guldmedaljer fulgt af Mexico og USA med to guldmedaljer hver. Olympisk mester i sv\xc3\xa6rv\xc3\xa6gt blev den kun 19-\xc3\xa5rige George Foreman, der siden vandt det professionelle verdensmesterskab i sv\xc3\xa6rv\xc3\xa6gt.\n_START_SECTION_\nSejlsport\n_START_PARAGRAPH_\nSejlsportskonkurrencerne blev afholdt i Acapulco ved Mexicos stillehavskyst.'